# Dia Internacional de les Dones i les Nenes en la Ciència

El Dia Internacional de les Dones i les Nenes en la Ciència va ser decidit l'any 2015 per l'Assemblea General de les Nacions Unides que en la Resolució 70/474/Add.2 va proclamar l'11 de febrer de cada any com al Dia Internacional de les Dones i les Nenes en la Ciència per tal de promoure la participació plena i en condicions d'igualtat de les dones i les nenes en l'educació, la capacitació, l'ocupació i els processos d'adopció de decisions en la ciència, i eliminar tota mena de discriminació contra les dones en les esferes de l'educació i l'ocupació, tot trencant les barreres jurídiques, econòmiques, socials i culturals mitjançant polítiques i plans d'estudi en el camp de la ciència per fomentar una major participació de les dones i les nenes i reconèixer-ne els seus èxits. Es va celebrar per primera vegada l'11 de febrer de 2016.
Aquesta celebració forma part del punt 5 de l'Agenda 2030 per al Desenvolupament Sostenible, que té com a objectiu aconseguir la igualtat entre els gèneres i apoderar totes les dones i les nenesː
| « | La ciència i la igualtat de gènere són vitals per realitzar els Objectius de Desenvolupament Sostenible, inclosos en l'Agenda 2030. En els últims 15 anys, la comunitat internacional ha fet un gran esforç inspirant i promovent la participació de les dones i les nenes a la ciència. Desafortunadament, elles segueixen enfrontant-se a barreres que els impedeixen participar plenament en aquesta disciplina. D'acord amb un estudi realitzat a 14 països, la probabilitat que les estudiants acabin una llicenciatura, un mestratge i un doctorat en alguna matèria relacionada amb la ciència és del 18%, 8% i 2%, respectivament, mentre que la probabilitat per als estudiants masculins és del 37%, 18% i 6%. | » |
| — Organització de les Nacions Unides |||
Amb aquesta celebració, les Nacions Unides conviden a tots els estats membres, totes les organitzacions i els òrgans del sistema de les Nacions Unides i altres organitzacions internacionals i regionals, el sector privat i el món acadèmic, així com a la societat civil, incloses les organitzacions no governamentals i a les persones particulars, a què celebrin aquest dia a través d'activitats d'educació i sensibilització pública.

## Referències

* ↑ Resolución 70/474/Add.2
* ↑ «International Day of Women and Girls in Science 11 February» (en anglès). ONU. [Consulta: 29 gener 2017].
* ↑ «Message de la Directrice générale de l'UNESCO, Irina Bokova, à l'occasion de la Journée internationale des femmes et des filles en Science» (en francès). ONU, 11-02-2016. [Consulta: 29 gener 2017].
* ↑ «Goal 5: Achieve gender equality and empower all women and girls» (en anglès). ONU, 29-01-2017. [Consulta: 29 gener 2017].
* ↑ «Sustainable Development. 17 Goals to Transform Our World» (en anglès). ONU. [Consulta: 29 gener 2017].
* ↑ «International Day of Women and Girls in Science, 11 February» (en anglès). [Consulta: 30 gener 2017].

## Vegeu també

* Dones i ciència
* Consell Econòmic i Social de les Nacions Unides

## Enllaços externs

* Mujer y Ciencia. 11de Febrero Arxivat 2017-02-02 a Wayback Machine.
* Dones i Ciència/ Arxivat 2020-02-12 a Wayback Machine.. Web de la Fundació Catalana per a la Recerca i la Innovació (FCRi) per fomentar les vocacions científicotècniques de la joventut i, en especial, de les dones.